Na temelju članka 72. Statuta Osnovne škole Glina, a u vezi s člankom 34. Zakona o fiskalnoj odgovornosti („Narodne novine“ broj 111/18 i 83/23) i članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19) ravnatelj Osnovne škole Glina dana 17. srpnja 2025. godine donosi

 **IZMJENU PROCEDURE STVARANJA UGOVORNIH OBVEZA**

Članak 1.

U Proceduri stvaranja ugovornih obveza koja je na snazi od 17. travnja 2025. godine mijenja se članka 5. u potpunosti tako da glasi:

„Nakon obavljenih prethodnih radnji ravnatelj odobrava nabavu robe i usluga, odnosno stvaranje ugovornih obveza. Tajnik škole sve sklopljene ugovore iz kojih proizlaze financijski učinci evidentira u Evidenciji sklopljenih ugovora najkasnije u roku osam (8) dana od sklapanja ugovora između ugovornih strana. Tajnik škole presliku svakog sklopljenog ugovora iz kojeg proizlaze financijski učinci u roku od osam (8) dana od dana sklapanja ugovora između ugovornih strana dostavlja na znanje ravnatelju te u Evidenciji sklopljenih ugovora navodi datum dostave. Ravnatelj potpisom u Evidenciji sklopljenih ugovora, za na to predviđeno mjesto, potvrđuje primitak dostavljene preslike ugovora. Evidenciju o izdanim narudžbenicama vodi ravnatelj.“

Članak 2.

U članku 6. mijenja se točka 4. u tablici tako da glasi:

|  |  |
| --- | --- |
|  | PROCEDURA STVARANJA UGOVORNIH OBVEZA ZA KOJE NIJE POTREBNA JAVNA NABAVA  |
| 4.  | Kupnja za potrošni materijal  | Zaposlenici po odluci ravnatelja i ravnatelj | Ukoliko je roba u vrijednosti do 500,00 euraOdobrenje – ravnatelj Otpremnica – prodavatelj  | 5 dana od zaprimanja prijedloga  |

Ove izmjene procedure objavljene su na oglasnoj ploči Škole dana 17. srpnja 2025. godine i stupile su na snagu danom objave.

|  |  |
| --- | --- |
| KLASA: 011-01/25-01/2URBROJ: 2176-30-01-25-2Glina, 17. srpnja 2025. godine |  |



 Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zoran Kirinić, prof.